open-index/open-wikipedia-markdown huggingface dataset:
Mohd Nizar Najib

**Mohamad Nizar bin Mohamad Najib** (lahir 11 Mei 1978) merupakan seorang ahli politik Malaysia yang berkhidmat sebagai Ahli Majlis Mesyuarat Kerajaan Negeri Pahang (EXCO) dalam pentadbiran kerajaan negeri Barisan Nasional (BN) di bawah Menteri Besar Pahang Wan Rosdy Wan Ismail sejak Disember 2022 dan Ahli Dewan Undangan Negeri Pahang (ADUN) bagi kawasan Peramu Jaya sejak November 2022. Beliau merupakan ahli Pertubuhan Kebangsaan Melayu Bersatu (UMNO), sebuah parti komponen gabungan BN. Beliau juga merupakan anak kepada Najib Razak Bossku, Perdana Menteri Malaysia ke-6.

## Kerjaya politik
Beliau pernah menjadi Ketua Pemuda UMNO Cawangan Jalan Daud, Zon Kampung Baru di Titiwangsa.

Nizar merupakan Ketua Pemuda UMNO Pekan sejak tahun 2018.

Beliau pernah disebut-sebut sebagai calon berpotensi Barisan Nasional bagi Pilihan raya kecil Chini 2020, sebelum parti memutuskan untuk mencalonkan Mohd Sharim Md Zain. Dalam Pilihan raya umum Malaysia 2022, selepas spekulasi bahawa beliau mungkin bertanding buat kali pertama di kawasan Pekan menggantikan bapanya yang baru dijatuhkan hukuman penjara, beliau sebaliknya telah dipilih oleh partinya untuk bertanding di kerusi negeri Peramu Jaya dalam Pilihan raya negeri Pahang 2022. Beliau memenangi kerusi tersebut selepas menewaskan tiga calon lain dengan majoriti 7,823 undi.

Dalam kerajaan campuran negeri Pahang antara BN dan Pakatan Harapan selepas pilihan raya 2022, Nizar telah dilantik sebagai Ahli Majlis Mesyuarat Kerajaan Negeri (EXCO) yang memegang portfolio pelaburan, perindustrian, sains, teknologi dan inovasi.

## Kehidupan peribadi
Nizar ialah anak kepada Perdana Menteri Malaysia keenam, Najib Razak hasil perkahwinan pertamanya dengan Tengku Puteri Zainah Tengku Eskandar. Beliau merupakan anak sulung daripada lima beradik, termasuk dua orang anak hasil perkahwinan Najib yang kedua dengan Rosmah Mansor. Adik lelakinya, Nazifuddin Najib, ialah seorang ahli perniagaan dan telah berkhidmat sebagai Setiausaha Agung Majlis Olimpik Malaysia (OCM) sejak tahun 2018.

Beliau pernah bekerja sebagai perunding dan akauntan serta menetap di Jalan Maktab, Kuala Lumpur. Pada tahun 2004, beliau berkahwin dengan Nur Sharmila Shaheen, anak kepada Ahli Exco Wanita UMNO, Allahyarhamah Maznah Hamid, dan dikurniakan lima orang anak.

Pada 18 November 2020, Mahkamah Tinggi Shah Alam memerintahkan Nizar membayar tunggakan cukai berjumlah RM13.16 juta kepada Lembaga Hasil Dalam Negeri Malaysia (LHDN) bagi tempoh cukai dari tahun 2011.

## Keputusan pilihan raya

## Anugerah
*  :
**  Darjah Sri Sultan Ahmad Shah Pahang (D.S.A.P.) - **Dato**' (2015)

## Nota

## Rujukan
A-Z Blog: Tip untuk Blogger wanita

**A-Z Blog: Tip Untuk Blogger Wanita** merupakan sebuah buku yang dikarang oleh Ani Nadila Yusof. Buku ini diterbitkan oleh Buku Prima Sdn Bhd dalam bahasa Melayu. Ia mengandungi kandungan dunia blogging, cara memulakan dan menulis blog serta petua-petua berguna untuk blogger baru seperti tip keselamatan, cara menukar theme, tip blog foto dan banyak lagi. 

Penulis juga berkongsi cara langkah demi langkah membina blog dalam bahasa paling mudah. Ia mula diterbitkan pada Oktober 2008 dan berada di pasaran pada harga RM16.50 senaskah.

## Penulis

Penulis Ani Nadila Yusof merupakan salah seorang wartawan di syarikat penerbitan terbesar Malaysia.

Penulis: Ani Nadila Yusof

Editor Buku: Siti Aisyah Hussain

Pereka Layout: Ahmad Firdaus Abdul Razak

## Promosi
A-Z Blog: Tip Untuk Blogger Wanita pernah dipromosikan pada rancangan Generasi-Y terbitan RTM 1 yang dihoskan oleh Awal Ashaari.

## Pautan luar
* Blog penulis
Lebuhraya Changlun-Kuala Perlis

**Lebuhraya Changlun-Kuala Perlis**, **Laluan Persekutuan ** merupakan sebuah lebuh raya persekutuan di Malaysia yang menghubungkan bandar-bandar di Perlis dengan lebuh raya utama di Semenanjung Malaysia, Lebuhraya Utara-Selatan. Kebanyakan daripada jajaran lebuh raya ini asalnya ialah Laluan Negeri Kedah  dan Laluan Negeri Perlis , sementara Laluan Persekutuan  merupakan sebatang jalan raya pendek dari Laluan  ke Kuala Perlis. Jalan-jalan tersebut telah dinaik taraf kepada sebuah lebuh raya 4 lorong bagi menyediakan capaian lebih baik dari Lebuhraya Utara-Selatan.

## Ciri-ciri
Di kebanyakan bahagian, Lebuhraya Changlun-Kuala Perlis dibina di bawah piawaian jalan raya JKR R5, yang membenarkan had laju maksimum 90 km/j.

### Laluan bertindih
* Simpang Kampung Titi Serong-Jalan Besar: (bertindih dengan Laluan Persekutuan )
* Pauh-Changlun (Barat): Jalan Arau-Changlun (bertindih dengan Laluan Negeri Perlis  / Laluan Negeri Kedah 

### Laluan alternatif
Tiada

### Bahagian dengan lorong motosikal
Tiada

## Senarai persimpangan dan bandar
0

**0** boleh merujuk kepada:

* 0 (nombor).
* 0 (tahun), dalam perkiraan falak. 
* 0-an, tahun-tahun dari 1 hingga 9.
* 0-an SM, tahun-tahun dari 9 SM hingga 1 SM.

## Lihat juga
* O, huruf Rumi.
Ibrahim Chik

**Ibrahim Chik** (meninggal 29 Disember 2011) merupakan seorang nasionalis, bekas pemimpin Angkatan Pemuda Insaf seangkatan dengan Shamsiah Fakeh yang memimpin Angkatan Wanita Sedar 1946. Beliau yang berasal dari Lubuk Kawah, Temerloh, Pahang telah mengangkat senjata melawan Pentadbiran Tentera British (BMA). Beliau dan rakan sekolahan dari sekolah pondok menanam semangat pejuang Pahang seperti Dato' Bahaman, Tok Gajah, dan Mat Kilau. British menekan pertubuhan yang berjuang mendapatkan kemerdekaan seperti Kesatuan Melayu Malaya (KMM), Angkatan Pemuda Insaf (API), dan Angkatan Wanita Sedar (AWAS). UMNO yang ditubuhkan pada 1946 masih baru, dipenuhi dengan golongan elit dan bangsawan seperti Dato Onn, Tunku Abdul Rahman, dan Tun Abdul Razak. Parti Komunis Malaya (PKM) dan *[[Malayan People's Anti Japanese Army]]* (MPAJA) yang diberi pengiktirafan di London juga diharamkan oleh British.

Akhirnya, beliau menyertai Rejimen Ke-10 yang menjadi sayap PKM seperti Abdullah C. D., Rashid Maidin, Shamsiah Fakeh, dan lain-lain sebagai wadah perjuangan. Beliau mengetuai bahagian perang saraf dan propaganda PKM bagi menarik orang Melayu menyertai perjuangan mereka. Slogan beliau ialah ‘Merdeka dengan darah!’.

## Kritikan
Beberapa pihak tidak senang dengan cubaan meletakkan Ibrahim Chik sebaris dengan Dato'k Bahaman, Tok Gajah, dan Mat Kilau yang berjuang menuntut kemerdekaan. Artikel bertajuk 'UKM Harus Berwaspada Usaha Iktiraf Pejuang Komunis oleh Putera Malaysia' pada 24 November 2004 disiarkan dalam surat khabar Utusan Malaysia. Kementerian Dalam Negeri tidak pernah mengharamkan buku ini. Akan tetapi, pengurusan tertinggi UKM bertindak menyimpan buku-buku ini di dalam stor UKM sahaja.

Ramai berpendapat anggota-anggota PKM ini ialah petualang, bukan pejuang kemerdekaan Tanah Melayu.

## Kematian
Pada tanggal 29 Disember 2011, Ibrahim Chik telah meninggal dunia akibat sakit tua di kampung halamannya di rumah anaknya, Taman Setia Jasa, Temerloh, Pahang.

## Rujukan


### Buku
* Memoir Ibrahim Chik: Dari API ke Rejimen ke-10.  2004. Penerbit UKM: Bangi. ISBN 967-942-666-1 (Berkulit lembut).  220hlm. RM35.00.
Lebai Maadah

**Lebai Maadah** atau nama penuhnya **Muhammad Maadah bin Layang** (1895-1943) merupakan pelapor fahaman Kaum Muda yang banyak membawa perubahan penting di Tanah Melayu dan dilaporkan pernah menjadi guru kepada Shamsiah Fakeh. Beliau lahir pada tahun 1895 di Kampung Jeram Tengkek, kira-kira 28 km dari Kuala Pilah.

## Pembaharuan
Lebai Maadah bin Layang dianggap sebagai tokoh reformis kerana beliau membuktikan dalam masa 15 tahun kembali ke negara sendiri, beliau berjaya mencapai sesuatu. Berikut adalah beberapa pencapaian beliau:
* Beliau merupakan tokoh pertama yang mendirikan sekolah Islam atau madrasah secara formal dan sistematik. Subjek-subjek di sekolah beliau merangkumi pelbagai subjek Islam dan termasuk bahasa Inggeris sebagai subjek tambahan.
* Penterjemahan Quran beliau dibuat secara harfiyah dan ini terbukti berkesan untuk menguasai ilmu Quran dalam masa yang singkat.
* Beliau membuka sekolahnya kepada pelajar lelaki dan perempuan tanpa membezakan antara jantina. 
* Beliau mempunyai visi melalui cita-citanya untuk mendirikan kolej pendidikan tinggi seperti Darul Ulum di India.
* Pendekatan beliau dikatakan satu pembaharuan kerana beliau memperkenalkan pendekatan baru dalam pengambilan pelajar lelaki dan wanita juga dalam kaedah pembelajaran.

## Karya
Di antara buku yang ditulis beliau adalah:
# Kitab "Percubaan Tuhan" yang membicarakan tentang kepercayaan. Diterbitkan oleh The Teruna Press, Kuala Pilah, 1939 dalam bahasa Melayu, Inggeris dan Arab.
# "Urujul Akhwam" diterbitkan The Teruna Press, Kuala Pilah. 1939.
# "Persaudaraan" diterbitkan oleh The Mutbah Al-Zainiah, Bukit Mertajam, 1939.
# "Suluh Tengkek" panduan syarahan Islam. Diterbitkan oleh The Teruna Press, Kuala Pilah. 1939

## Rujukan
*Lebai Maadah
Mokhtar Hashim

Dato' **Mokhtar Hashim** ialah seorang bekas Menteri Belia dan Sukan Malaysia yang telah dijatuhkan hukuman gantung sampai mati setelah didapati bersalah atas tuduhan membunuh Speaker Dewan Undangan Negeri Sembilan, Mohamad Taha Talib. Pada 1991 hukuman beliau diubah daripada hukuman gantung sampai mati kepada penjara seumur hidup selepas mendapat pengampunan diraja. Beliau menghembuskan nafas terakhir pada 18 November 2020.

## Latar belakang
Mokhtar Hashim bersekolah di Maktab Melayu Kuala Kangsar. 1972 Setelah memenangi kawasan parlimen Rembau-Tampin, beliau dilantik sebagai Setiausaha Parlimen kepada Menteri Kebudayaan, Belia dan Sukan. Ketika itu Datuk Hamzah Abu Samah menjadi Menteri Kebudayaan, Belia dan Sukan.

Pada 12 November 1974 beliau dilantik sebagai Timbalan Menteri Pertanian dan Pembangunan Luar Bandar.

## Pembunuhan
Pembunuhan itu dilakukan di Kampung Seri Asahan, Gemencheh, Negeri Sembilan pada jam 1.30 pagi, 14 April 1982. Datuk Mokhtar Hashim telah ditangkap di rumahnya di Jalan 16/6, Petaling Jaya jam 1.30 pagi. Ketika itu 8 hari lagi akan diadakan Pilihan Raya Umum Malaysia 1982 pada 22 April 1982. Puncanya kedua-dua mereka adalah musuh politik dalam UMNO Bahagian Tampin dan masing-masing berebut jawatan.

Orang lain yang terlibat termasuklah Rahmat Satiman (46 tahun - ketua kampung ), Nordin Johan (33 tahun - peniaga) , Aziz Abdullah (65 tahun, kerja sendiri, Aziz PJK) dan Aziz Tumpuk. Walaupun bagaimanapun penyokong Mokhtar Hashim dibebaskan. 

Perbicaraan selama 75 hari pada 1983 di Mahkamah Tinggi Kuala Lumpur. Pada 6 Mac 1983, Hakim Tan Sri Hashim Yeop Abdullah Sani menjatuhkan hukuman mati.

Peguambela bagi pihak Mokhtar Hashim ialah Jagjt Singh. Peneroka Felda yang menjadi saksi alibi tidak hadir semasa perbicaraan. Ketua polis yang menyiasat kes itu ialah Musa Hassan.

Tidak ada saksi yang nampak Moktar Hashim di ladang kebun getah, pada waktu bulan mengambang. Tetapi pistol dan peluru yang menjalani ujian balistik jelas menunjukkan ia milik Mokhtar Hashim. Kebanyakan ahli parlimen menyimpan pistol mereka demi keselamatan peribadi.

## Dibebaskan dari mahkamah
Hukuman mati tersebut, kemudiannya diubah kepada  hukuman penjara seumur hidup. Datuk Mokhtar Hashim dibebaskan dari mahkamah pada 10 Julai 1991, selepas menerima pengampunan diraja. Beliau disambut oleh isteri dan anak perempuannya.

## Meninggal dunia
Hashim telah meninggal dunia pada 18 November 2020, jam 3.10 pagi di Hospital Ampang dan disemadikan di Tanah Perkuburan Islam Bukit Kiara pada jam 12.30 tengahari.

## Rujukan
P. Patto

P. Patto (;lahir: 10 Disember 1946 - meninggal: 12 Julai 1995) ialah seorang ahli politik veteran Malaysia, pejuang hak asasi manusia, dan individu yang mahir dalam pelbagai bahasa. Sebagai ahli Parti Tindakan Demokratik (DAP), beliau berkhidmat sebagai Ahli Parlimen dalam tiga penggal yang berasingan. Beliau merupakan seorang pejuang hak-hak masyarakat India di Malaysia, dan dikenali dengan gelaran khas "Patto si Suara Singa" . Beliau juga dikenali sebagai "Harimau Gopeng" (Gopeng Tiger) dan "Harimau Bintang Ipoh" (Ipoh Leopard).

Di bawah Akta Keselamatan Dalam Negeri Malaysia, P. Patto telah ditahan sebanyak dua kali. Kali pertama ialah pada tahun 1978, di mana beliau dipenjarakan di Kem Kamunting selama 18 bulan.Beliau meninggal dunia pada tahun 1995, tidak lama selepas dipilih sebagai Ahli Parlimen Bagan. Anak perempuannya, Kasthuriraani Patto, juga seorang ahli politik dan pernah menjadi Ahli Parlimen Batu Kawan dari 2013 hingga 2022.
## Kehidupan Awal
Beliau dilahirkan dalam sebuah keluarga miskin di kawasan Bagan Serai, Perak, pada 10 Disember 1946. Ketika berusia sepuluh tahun, bapanya meninggal dunia.Beliau dibesarkan di bawah jagaan datuknya. Walaupun mendapat latihan sebagai guru, beliau meninggalkan profesion tersebut dan menceburi dunia politik pada tahun 1971. Isterinya bernama Mary.

## Politik
P. Patto menjadi Timbalan Setiausaha DAP, editor surat khabar bulanan The Rocket dan Setiausaha Kebangsaan DAPSY.

Pada 1978, P. Patto telah ditahan di bawah ISA kerana mendedahkan skandal TLDM membeli tornado SPICA-M dari Sweden pada harga RM9 juta. Beliau merupakan seorang pejuang tegar bagi hak sekolah-sekolah vernakular di Malaysia. Beliau sering bersuara di Parlimen menentang cadangan untuk menutup sekolah-sekolah vernakular Tamil dan Cina di negara ini.

P. Patto, di Parlimen Malaysia, telah menjadi suara yang kuat dan berani, yang dianggap sebagai "singa" bagi ramai orang. P. Patto, di Parlimen Malaysia, telah menjadi suara yang kuat dan berani, yang dianggap sebagai "singa" bagi ramai orang. 

## Kematian
Beliau meninggal dunia pada usia 48 tahun di Hospital Raja Permaisuri Bainun pada 12 Julai 1995 kerana serangan jantung. Pada Oktober 2008, Menteri Besar Perak, Datuk Seri Mohammad Nizar Jamaluddin setuju menamakan semula Jalan Selibin, Ipoh dengan nama Jalan P. Patto namun setelah dibantah oleh pelbagai pihak, rancangan tersebut dibatalkan.

## Keputusan pilihan raya

## Legasi
* Bukunya Nenjukku Neethi (Justice from My Heart) diterbitkan sempena tahun ke-13 kematian pejuang rakyat ini.
* Di Pulau Pinang, terdapat sebuah jalan yang dinamakan Jalan P. Patto sebagai penghormatan kepada beliau. Jalan Raja Uda telah ditukar kepada Jalan P. Patto.

## Rujukan
Komun di jabatan Guadeloupe

Berikut ialah senarai 32 **[[Komun di Perancis|komun]] [[jabatan seberang laut]] [[Guadeloupe]] ** di Perancis.

Bekas komun dipisahkan dari Guadeloupe pada 22 Februari, 2007:
Komun di jabatan Guyane

Berikut ialah senarai 22 **[[Komun di Perancis|komun]] [[jabatan seberang laut]] [[French Guiana|Guyane]] ** di Perancis.
Crusader (siri permainan)

***Crusader*** adalah siri permainan komputer dibangunkan oleh Origin Systems dan diterbitkan oleh Electronic Arts. Ia terdiri daripada dua judul, iaitu *Crusader: No Remorse*, dikeluarkan pada tahun 1995, dan *Crusader: No Regret*, dikeluarkan pada 1996.

## Pautan luar
* Laman web peminat Echo Sector
Ta'anit

Suatu ***ta'anit*** atau ***taanis*** (dalam sebutan Ashkenaz) adalah suatu puasa dalam agama Yahudi. Suatu puasa Yahudi mempunyai satu atau lebih tujuan, termasuk:
*Suatu alat untuk taubat
*Suatu penyataan berkabung
* Rayuan, seperti Puasa Esther atau suatu Ta'anit Halom (puasa ke atas mimpi yang buruk).

## Hari Puasa Yahudi
Puasa yang terkenal dan paling diperhatikan adalah puasa Yom Kippur, Hari Penebusan. Ini adalah satu-satunya hari cuti dalam Taurat (Leviticus 23:26-32).

Yom Kippur adalah suatu puasa penuh, dari matahari terbit ke kegelapan pada malam berikutnya. Puasa penuh yang lain adalah Kesembilan Av, Tisha B'Av.  Hari-hari ini mendukung empat had-had bertambah - seorang tidak seharusnya membasuh bajunya; memaka kasut kulit; memakai minyak wangi; mempunyai hubungan seks.

### Buka puasa
Suatu **[[buka puasa]]** adalah suatu hidangan yang mengambil tempat berikutnya puasa. Ia dipandang sebagai suatu makanan pesta. Adanya kecenderungan untuk melebih makan selepas puasa, tetapi ini seharusnya dihindari. Sejak sistem pencernaan berpelahan sewaktu puasa, makanan berat seperti daging adalah bertanggungjawab dengan penyebab ketakcernaan. Memakan makanan tenusu yang ringan dalam kesederhanaan dianggap lebih sihat.

## Lihat pula
* Puasa: agama Yahudi
* Cuti Yahudi
* Sawm (Islam)

## Pautan luar
*How to break your fast. Describes the best foods to eat for a break fast.
*Yom Kippur break fast recipes
Komun di jabatan Haut-Rhin

Berikut ialah senarai 377 **[[Komun di Perancis|komun]] ''[[Jabatan di Perancis|département]]'' [[Haut-Rhin]] **'', di Perancis.


* (CAC) Communauté d'agglomération Colmar, dicipta pada tahun 2004.
* (CAM) Communauté d'agglomération Mulhouse Sud Alsace, dicipta pada tahun 2001.
Komun di jabatan Haute-Corse

Berikut ialah senarai 236 **[[Komun di Perancis|komun]] ''[[Jabatan di Perancis|département]]'' [[Haute-Corse]]** di Perancis.


* (CAB) *[[Communauté d'agglomération]] de [[Bastia]]*, dicipta pada tahun 2002.


## Catatan
Nagini

**Nagini** merupakan salah satu watak haiwan dalam siri karangan J. K. Rowling iaitu Harry Potter. Nagini merupakan seekor ular betina yang kehijauan kepunyaan Lord Voldemort. Ia boleh dibandingkan dengan basilisk kepunyaan Salazar Slytherin yang kedua-duanya merupakan ular yang mematuhi arahan Raja Kejahatan itu. Ia juga dapat dilihat sebagai lawan bagi Fawkes, phoenix kepunyaan Albus Dumbledore yang masing-masing menggambarkan jiwa pemiliknya. 

## Spesies
Nagini mempunyai bisa yang sangat beracun yang mampu membuatkan luka terbuka dan meleburkan jahitan. Spesies sebenar Nagini tidak diketahui tetapi ia mampu mengembang seperti ular tedung. Walaupun dalam filem ia digambarkan seperti ular sawa, ia berlawanan dengan buku yang mengatakan bahawa Nagini adalah spesies ular beracun. Walau bagaimanapun, ia berkemungkinan juga merupakan ular sawa spesies beracun yang direka untuk filem.

## Terminologi
* "Nagini" berasal dari perkataan Hindi, "Nagin" yang bermaksud "ular betina".
Monoid

Dalam matematik, **monoid** boleh ditakrifkan sebagai satu pasangan (M, *) yang terdiri daripada set M dan operasi dedua *, dan mematuhi aksiom-aksiom berikut:

* Tutupan: untuk semua a, b dalam M, a * b juga dalam M.
* Sekutuan: bagi semua a, b, c dalam M, (a * b) * c = a * (b * c).
* Identiti: wujud suatu *unsur identiti*, e dalam M, sehingga untuk semua a dalam M, a * e = e * a = a.

Monoid yang mematuhi aksiom tambahan *songsang* merupakan sebuah kumpulan.

## Contoh

* (\mathbb{N}, +) ialah monoid nombor asli dengan operasi tambah dan unsur identiti 0.
* (\mathbb{N}, \times) ialah monoid nombor asli dengan operasi darab dan unsur identiti 1.
* Katakan bahawa Σ ialah suatu set abjad, dan Σ* ialah set bagi semua rentetan yang dibina daripada Σ. Maka Σ* membentuk sebuah monoid dengan operasi penjeraitan. Unsur identiti ialah rentetan kosong. Operasi penjeraitan kadang-kadang ditulis dengan lambang +\!\!+, dan monoid ini boleh ditulis (\Sigma^*, +\!\!+).

## Lihat juga

* Semikumpulan
Komun di jabatan Haute-Garonne

Berikut ialah senarai 588 **[[Komun di Perancis|komun]] ''[[Jabatan di Perancis|département]]'' [[Haute-Garonne]]**, di Perancis.


* (CAM) *[[Communauté d'agglomération]] du [[Muret]]ain*, dicipta pada tahun 2004.
* (CAS) *[[Communauté d'agglomération]] [[Ramonville-Saint-Agne|Sicoval]]*, dicipta pada tahun 2001.
* (CAT) *[[Communauté d'agglomération]] du [[Toulouse|Grand Toulouse]]*, dicipta pada tahun 2001.
Tipah Tertipu

**Tipah Tertipu** boleh merujuk kepada:

*Lagu *Tipah Tertipu* oleh Ruffedge
*Lagu *Tipah Tertipu* versi adun semula oleh Ruffedge
*Tipah Tertipu The Movie
Nombor nyata

Secara kasar, **nombor nyata** boleh ditakrifkan sebagai mana-mana nombor nisbah atau nombor bukan nisbah. Semua nombor nyata boleh diwakili dengan pengembangan perpuluhan tak terhingga.

\mathbb{R} = \mathbb{Q} \cup\ \mathbb{Q} ' atau \mathbb{R} = ( - \infty , + \infty )

Kebanyakan fungsi yang wujud biasanya ditakrifkan supaya domainnya hanya menerima nombor nyata.

Nombor nyata digunakan untuk mengukur perkara fizikal jarak, luas, isi padu, suhu serta membentuk asas untuk bidang kalkulus, termasuk had, pembezaan, dan kamiran.

.

## Teori Set

### Set Nombor Nyata
Set bagi semua nombor nyata ditulis sebagai \mathbb{R}. Terdapat wujud beberapa variasi \mathbb{R} seperti \mathbb{R}^ + yang ditakrifkan sebagai semua nombor nyata positif dan \mathbb{R}^ - yang ditakrifkan sebagai semua nombor nyata negatif;

* \mathbb{R}^ + := \{ x \in\ \mathbb{R} \,  | \, x > 0  \}

* \mathbb{R}^ - := \{ x \in\ \mathbb{R} \,  | \, x 

Juga terdapat \mathbb{R} ^ n dimana n ialah nombor asli. Ini mentakrifkan dimensi-n bagi nombor nyata.

* \mathbb{R}^ n := \{ (a_1,a_2,a_3, \cdots ,a_n) \, |\,  a_1,a_2,a_3, \cdots ,a_n \in \mathbb{R} \}

\mathbb{R} ^ 1 mewakili set bagi semua nombor nyata pada garis nobmor, \mathbb{R} ^ 2 adalah set bagi semua pasangan nombor nyata pada satah-xy, \mathbb{R} ^ 3 mewakili set bagi semua kembaran tiga nombor nyata pada satah-xyz dan seterusnya.

Pengecualian untuk ini adalah \mathbb{R} ^ 0, ia adalah *singleton* yang bersamaan dengan \{ \varnothing \}.

### Tatatanda Interval
Tatatanda interval adalah suata cara untuk menulis set bagi semua nombor nyata di antara nombor nyata a dan b. Ia ditulis menggunakan kurungan seperti ini: (a,b), [ \, a,b), (a,b \, ], [ \, a,b \, ]. 

Kurungan ')' dan '(' bermaksud nombor disebelahnya tidak termasuk ke dalam setnya manakala kurungan ']' dan kurungan '[' bermaksud nombor disebelahnya termasuk ke dalam setnya. Ini cara ia ditakrifkan:

* (a,b) := \{ x \in \mathbb{R} \, | \, a 
* [ \, a,b) := \{ x \in \mathbb{R} \, | \, a \leq x 
* (a, b \, ] := \{ x \in \mathbb{R} \, | \, a 
* [ \, a, b \, ] := \{ x \in \mathbb{R} \, | \, a \leq x \leq b \}

Dimana a dan b juga adalah nombor nyata.

Jika a sama dengan - \infty atau b sama dengan + \infty, wajib digunakan kurungan ')' dan '(';

* (- \infty , b)
* (- \infty , b \, ]
* (a , + \infty )
* [ \, a , + \infty )
* ( - \infty , + \infty )

### Kardinaliti Set Nombor Nyata
Kardinaliti bagi set nombor nyata iaitu n( \mathbb{R}) dikenali sebagai *kardinaliti kontinum* dan ditulis dengan fraktur \mathfrak{c}. Ia tak terkira dan tak terhingga.

.

## Nombor Khayalan

Lawan bagi nombor nyata ialah nombor khayalan. Nombor nyata dan nombor khayalan bersama-sama membentuk nombor kompleks. Tatatanda set bagi semua nombor kompleks adalah \mathbb{C}.

Nombor nyata sentiasa berada pada paksi nyata manakala nombor khayalan berada pada paksi khayalan di dalam satah kompleks.

## Rujukan
Kongsi gelap Hai San

**Kongsi gelap Hai San** (bahasa Cina: 海山公司 Hǎi Shān Gōng Sī) yang berasal dari Selatan China adalah kumpulan kongsi gelap berpusat di Pulau Pinang yang ditubuhkan antara tahun 1820 dan 1825 dan dipimpin oleh Low Ah Chong dan Hoh Akow (juga dieja Ho Ah Kow atau Hok Ah Keow). 

## Sejarah
Pertubuhan kongsi gelap wujud sebelum penubuhan kongsi Hai San dan kewujudan mereka di Pulau Pinang boleh dikesan semenjak penubuhan Pulau Pinang (1799). Thomas John Newbold (1807–1850), seorang pegawai dalam Rejimen 23, Infantri Ringan Madras, di Melaka (1832–1835) menyatakan:

*Persaudaraan rahsia di mana mereka (peneroka Cina) mendaftarkan diri mereka untuk perlindungan dan sokongan bersama, membuktikan enjin kuat untuk gabungan politik, seperti yang telah berulang kali dialami oleh Belanda semasa pentadbiran mereka yang lama di Jawa dan di Negeri-negeri Melayu. Di China sendiri, masyarakat ini dianggap sangat berbahaya kepada Kerajaan sehingga dilarang di bawah hukuman mati.*

*Di Pinang pada tahun 1799, mereka menetapkan pentadbiran dalam penentangan dan langkah-langkah yang kuat perlu untuk mengurangkan mereka hingga kepada ketaatan. Malah pada masa kini, pengakhiran keadilan sering dikalahkan di Pinang, Melaka, dan Singapura: dengan rasuah, sumpah palsu, dan kadangkala dengan keganasan terbuka, disebabkan gabungan persaudaraan ini, yang dibentuk untuk tujuan menyaring anggota yang bersalah daripada pengesanan dan hukuman.*

*Di Penempatan Eropah, mereka berada di bawah kawalan am seorang pegawai, atau ketua yang digelar "Kapitan", yang menerima gaji daripada Kerajaan dan bertanggungjawab dalam beberapa langkah, untuk kelakuan teratur warganegaranya, yang dijadikan wakil dan organ rasminya. . Hal ehwal dalaman, pertikaian, dan kepentingan peribadi mereka diatur oleh ketua "Kongsis" atau persaudaraan masing-masing.*


## Perang Larut
Tokoh kongsi Hai San terkenal dalam Perang Larut 1862-1873 dan pada masa itu diketuai oleh Chung Keng Quee atau Chung Ah Kwee. Di Larut, pelombong yang menganggotai kongsi Hai San bertempur dengan pelombong yang menganggotai masyarakat Ghee Hin di atas ladang Kelian Pauh dan Kelian Baru yang kaya dengan bijih timah. Kedua-dua puak yang bertelagah itu turut bertelagah di Selangor.

Kongsi Hai San berpakat dengan masyarakat Tokong atau Tua Peh Kong yang berpangkalan di Pulau Pinang, yang ahlinya membiayai perlombongan bijih timah di kawasan Larut.

Peperangan yang berterusan antara Hai San dan Ghee Hin telah menyebabkan pengeluaran lombong bijih timah terhenti. Pertempuran antara kedua-dua masyarakat telah ditamatkan dengan termeterainya perjanjian antara kedua-dua pihak pada tahun 1874, yang dikenali sebagai Perjanjian Pangkor 1874.

## Nota kaki
Hospital Queen Elizabeth

**Hospital Queen Elizabeth** boleh merujuk kepada salah satu dari beberapa institusi yang dinamakan sempena Ratu Elizabeth I, Ratu Elizabeth II atau Ratu Elizabeth - Ibu Ratu:

;Australia
*Hospital Queen Elizabeth, Adelaide
;Barbados
*Hospital Queen Elizabeth, Bridgetown
;Kanada
*Queen Elizabeth II Health Sciences Centre, Nova Scotia
*Hospital Queen Elizabeth, Pulau Prince Edward
*Hospital Queen Elizabeth, Toronto, Toronto
;Hong Kong, China
*Hospital Queen Elizabeth, Hong Kong
;Malaysia
*Hospital Queen Elizabeth, Kota Kinabalu
;Mauritius
*Hospital Queen Elizabeth, Pulau Rodrigues
;United Kingdom
*Hospital Queen Elizabeth, Birmingham
*Hospital Queen Elizabeth, Bristol (Sekolah)
*Hospital Queen Elizabeth, Gateshead
*Hospital Queen Elizabeth untuk Kanak-kanak
*Hospital Queen Elizabeth, King's Lynn
*Hospital Queen Elizabeth, Woolwich
The Hornets

Kumpulan **The Hornets** merupakan salah sebuah kumpulan pemuzik yang aktif dalam zaman lagu pop yeh yeh dari 1964 hingga 1970. Mereka pernah menghasilkan piring hitam THE HORNETS - Philips 437809 PE yang mula diedarkan sekitar Ogos 1967.

Kumpulan The Hornets bergerak cergas dengan penyanyi utamanya Adi Achek.

## Lagu-lagu
# Kembali Padaku
# Jelinganmu
# Bertemu Ayah Bonda
# Hanya Hayalan

## Pautan luar
* Contoh lagu-lagu yang didendangkan oleh kumpulan The Hornets
M. Sukarman

**M. Sukarman** (1945 - 15 Ogos 2007) merupakan salah seorang penyanyi pujaan ramai sekitar tahun 1960-an.

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah "pop yeh-yeh" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

M. Sukarman dilahirkan pada 1945, merupakan salah seorang penyanyi era 60-an yang sering membuat persembahan dengan diiringi oleh kumpulan Jejaka. Beliau telah mencipta namanya dengan lagu Tangisan Batinku. 

Lagu tersebut, Tangisan Batinku telah dimuatkan dalam EP sulung kugiran Jejaka bersama penyanyi utama mereka, Ismail Kasdi, yang popular dengan lagu Apakah Dosa. Bagaimanapun, beliau turut mengisi ruang sebagai penyanyi dengan beberapa kumpulan kugiran lain bagi mengisi kekurangan penyanyi untuk memenuhi undangan ke majlis-majlis.

Allahyarham M. Sukarman telah didapati menghidap penyakit barah perut sebelum diserang 'darah beku' di kepala, dan pada saat-saat akhirnya, beliau dikatakan menghidap barah paru-paru dan beliau meninggal dunia pada 15 Ogos 2007.

Berita kematian beliau telah dilaporkan di sebuah akhbar tempatan oleh Kamali Hudi.

## Lagu-lagu
* Tangisan Batinku

## Pautan luar
*
P. Rosnah

**P. Rosnah** (lahir 30 April 1951) merupakan salah seorang penyanyi pujaan ramai sekitar tahun 1960-an.

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah "pop yeh-yeh" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

P. Rosnah merupakan salah seorang penyanyi era 60-an yang awal. Beliau sering membuat persembahan dengan diiringi oleh kumpulan The Siglap Five, dan mencipta nama dengan lagu Tahukah Sayang. 

Beliau kemudiannya mendirikan rumahtangga bersama pemetik gitar utama The Siglap Five, iaitu Karim Hamid.

Mereka kini menetap di Johor Bahru.

## Lagu-lagu
* Tahukah Sayang (1967)

## Pautan luar
* Contoh lagu yang didendangkan oleh P. Rosnah
Karim Hamid

**Karim Hamid** merupakan pemain gitar bagi kumpulan The Siglap Five, iaitu sebuah kugiran yang aktif pada era 1960-an. 

Karim Hamid kemudiannya telah mendirikan rumah tangga bersama penyanyi utama kumpulan The Siglap Five, iaitu P. Rosnah.
Salamah Basiron

**Salamah Basiron** dengan nama penanya **Hanimasra**, merupakan seorang ikon muzik Pop Yeh Yeh.  Beliau merupakan **penulis** **lirik dan lagu komposer wanita pada era Pop Yeh Yeh yang terkenal**.  Beliau juga orang yang bertangungjawab ke atas pembangunan industri muzik melayu pada era itu.  

Terkenal dengan karya karya beliau yang memaparkan sebahagian besar penyanyi pop popular era Pop Yeh Yeh.  Sehingga kini lagu 60 an sentuhan allahyarhamah **Salamah Basiron** terus menjadi "EVERGREEN", ia tetap kekal segar dan diminati ramai tidak kira peringkat usia.  Ratusan lagu Pop Yeh Yeh telah dinaynyikan dan dirakamkan oleh : 

***A Ramlie** & The Rhythm Boys
* A Ramlie & The Click 4
* A Karim Jais & The Les Fentones
* Alina Rahman & The Bateks
* Asmah Atan & The Teruna
* Evelyn & The Boys
* Evelyn & The Siglap Five
* Fatimah H S & The Les Fentones
* Hanimasra & The Twilites
* Ida & The Zaraks
*  **Jeffrydin** & The Siglap Five
* Juli & Zuri & The Solicitors
* Junsi & The Les Diggerz
* M Ishak
* M A Maya & The Les Diggerz
* M Rahmat & The Teruna
* Masita Ali & The Wisata
* P Rosnah & The Siglap Five
* Rafeah Buang & Orkes Irama Perindu
* Rosnani Halip
* S Anida & The Zaraks
* S Nadar & The Zaraks
* Salim I & The Twilites
* Salim I & The Wisma
* Yusna Elmy & The Less Fairuz
*  **Zam Zam** & The Twilites

Beliau dilaporkan telah menghasilkan hampir 200 lagu sejak mencipta lagu dalam 1964.  Bagaimanapun hanya separuh dirakam di piring hitam.  Allyarhammah **Salamah Basiron** juga turut menyanyi dan merakamkan lagu lagu ciptaan beliau dan diiringi kumpulan **The Twilites**.
 
Pada tahun 1966, dalam **rancangan terbitan Asmah Laili** bertajuk **Lagu Popular Minggu Ini** di Radio Singapura, kumpulan A Ramlie & The Rhythm Boys dijemput mempersebahkan lagu ciptaan allahyarhamah Salamah Basiron, Hanimasra berjudul **Kenangan Mengusik Jiwa** dan mendapat sambutan yang menggalakkan,  Selama lima tahun berturut-turut lagu **Kenangan Mengusik Jiwa** tersenarai di dalam carta.  Kemudiannya **A. Ramlie** & The Rhythm Boys merakamkan senikata dan lagu ciptaan beliau, iaitu Kenangan Mengusik Jiwa dan lagu **Oh Fatimah** di bawah label Eagle Record sebagai EP pertama mereka yang mendapat sambutan hangat.

Allahyarhamah **Salamah Basiron** pernah melaporkan dalam satu temu bual di akhbar mengenai lagu **Oh Fatimah** dan **Siti Haida** yang pernah menjadi rebutan antara A. Ramlie, Jeffrydin and Ismail Kasdi. Namun akhirnya lagu **Oh Fatimah** telah dinyanyikan dan dirakamkan oleh **A. Ramlie**. Manakala lagu **Siti Haida** telah dinyanyikan dan diramkamkan oleh **Jeffrydin**.

Beliau pada akhir hayatnya menetap di Singapura.  Beliau meninggal dunia pada 16 Februari 2008 pada usia 65 tahun.
M. Masnawi

**M. Masnawi** (1946 - 7 Ogos 2022) merupakan salah seorang penyanyi pujaan ramai era 60-an / 70-an yang sering mendendangkan lagu-lagu di radio Malaysia. 

Ketika itu pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah "pop yeh-yeh" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

M. Masnawi dilahirkan pada tahun 1946, dan mencipta nama dengan lagu Jangan Kau Tangiskan. M Masnawi pernah merakamkan lagu dengan iringan Kugiran Rian versi EP SIMA Record SM999.

Selepas bersara deripada menyanyi beliau kemudiannya bekerja sebagai tukang gunting. Pada tahun 2004, beliau telah diserang angin ahmar ketika bersendirian di rumahnya dan dikejarkan ke Hospital Tan Tock Seng.

Beliau ini semakin sihat tetapi masih tidak boleh bekerja dan dan kini dijaga oleh isterinya Mimi Miswath.

M. Masnawi meninggal dunia pada 7 Ogos 2022 ketika berusia 76 tahun.

## Lagu-lagu
* Jangan Kau Tangiskan
* Nantilah Daku Di Ambang Syurga
* Oh Purnama
* Semoga Bahagia
* Adek Ku Sayang
* Engkau Lukakan Hatiku
* Terkenang Mimpi semalam
* Jangan Kau Tangiskan
* Hanya Doamu

## Pautan luar
* M. Masnawi
Kartunis

**Kartunis** atau pelukis kartun adalah orang yang melukis kartun. Karya kartunis lebih mempertengahkan jenaka terutama untuk tujuan hiburan. Banyak melukis kartun dari berbagai panel tunggal dan diterbitkan di media cetak daripada pelbagai jenis, contohnya, di majalah seperti majalah Gila-Gila, majalah Ujang, Apo?, Gempak dan Utopia.
 
Kartunis boleh bekerja dalam pelbagai format: kartun editorial, komik, buku komik, novel grafik atau animasi. Secara tradisinya kartunis menghasilkan lakaran kasar kepada gambar pensil yang telah siap dan kemudian menyelesaikan karya seni dengan mengunakan dakwat pen hitam atau menggunakan berus. 

Hari ini, kartunis semakin banyak bekerja di media digital.

Istilah kartunis datang daripada perkataan Inggeris, *cartoonist* yang bermaksud **pelukis kartun**. Selain kartunis, istilah **pelukis komik** turut digunakan. Istilah 'pelukis komik' selalunya digunakan untuk mereka yang mengkaryakan komik.

## Lerang komik
Lerang komik diterima secara meluas melalui surat khabar. 

Beberapa pencipta komik menerbitkan di media alternatif atau di Internet. Seniman komik juga mungkin kadang-kadang bekerja dalam bentuk novel grafik. 

Penerbit besar buku komik (seperti Gempak Starz) memanfaatkan pasukan kartunis untuk menghasilkan seni (biasanya memisahkan pelukis komik dan pewarna). Ketika gaya artistik yang konsisten dikehendaki di antara kartunis yang berbeza, model watak boleh digunakan sebagai rujukan.

## Animasi

Kartun beranimasi dicipta untuk filem pendek, pengiklanan, filem cetera dan televisyen. Ia juga kadangkala digunakan dalam filem aksi langsung untuk babak mimpi atau tajuk pembukaan. Artis animasi kebiasaanya dirujuk sebagai juruanimasi daripada seorang kartunis.

## Lihat juga
* Komik di Malaysia
* Kartun
* Juruanimasi, kartunis bagi animasi.
* Mangaka, kartunis manga.
* Senarai mangaka
Count Olaf

**Count Olaf** adalah penjahat dalam siri buku kanak-kanak *[[A Series of Unfortunate Events]]* karya Lemony Snicket. Dia merupakan pelakon filem.

## Pautan luar
* CountOlaf.com , laman promosi untuk filem.
Wing Commander Arena

***Wing Commander Arena*** ialah permainan video pejuang angkasa dibangunkan oleh pemaju perisian bebas Gaia Industries untuk khidmat Xbox Live Arcade bagi Xbox 360.Ia merupakan turunan daripada siri permainan Wing Commander yang popular.[1] Permainan ini dikeluarkan pada 25 Julai 2007.

## Lihat juga

* Francais ''Wing Commander''

## Pautan luar

*Official Press Release Announcement
*Official Web site
*Gaia Industries
*Wing Commander CIC

## References
Universiti California, Berkeley

**Universiti California, Berkeley** (turut dikenali sebagai **Cal**, **Berkeley** dan **UC Berkeley**) ialah sebuah universiti penyelidikan utama yang terletak di Berkeley, California, Amerika Syarikat. Tertua di antara sepuluh kampus utama yang bergabung dengan Universiti California, Berkeley menawarkan 300 program ijazah siswa dan siswazah dalam jangkauan bidang yang meluas. Luasnya ialah  dengan kampus pusat berkeluasan .

## Usaha sama
* Universiti California, Berkeley merupakan anggota kepada Consortium of Academic Stewards untuk The Scholar Ship.

## Filem-filem yang digambarkan di Universiti California, Berkeley
* 1951 *[[Night into the Morning]]*
* 1967 *[[The Graduate]]* 
* 1969 *[[Strawberry Statement]]* arrahan Stuart Hagmann
* 1983 *[[Breathless]]*
* 1993 *[[Made in America]]*
* 1994 *[[Junior]]*
* 1998 *[[Patch Adams]]*
* 2000 *[[Boys and Girls]]*
* 2002 *[[Power and Terror: Noam Chomsky in Our Times]]*
* 2003 *[[Alien Hunter]]*
* 2003 *[[Hulk]]*
* 2004 *[[William Hung: Hangin' with Hung]]*
* 2005 *[[Bee Season]]*
* 2006 *[[Peaceful Warrior]]*

## Lihat juga
* Perpustakaan Kajian Etnik
* Arkib Filem Pasifik
* Museum Paleontologi Universiti California

## Rujukan

## Pautan luar

* Tapak web rasmi
*
Jalan Lingkaran Dalam Segamat

**Jalan Lingkaran Dalam Segamat** merupakan satu sistem jalan lingkaran 4 lorong tunggal di Segamat, Johor, Malaysia. Jalan lingkaran ini terdiri daripada **Jalan Pemuda, Jalan Hassan** (Laluan Negeri Johor 154), **Jambatan Kedua Segamat, Jalan Hassan Abdullah, Jalan Pee Kang Hai** dan **Jalan Chia Chin Koon.** 

## Sejarah
Sebelum abad ke-20, medium pengangkutan utama di Segamat adalah melalui jalan sungai. Walau bagaimanapun, bentuk pengangkutan di Segamat mula berubah apabila kerajaan penjajah British mula membina sistem kereta api kebangsaan serta jaringan jalan raya (Laluan Persekutuan 1 dan Laluan Persekutuan 23) melalui Segamat. Hasilnya, beberapa jalan raya perbandaran mula dibina bagi menghubungkan kampung-kampung berhampiran Segamat.

Sejak itu, Jalan Pemuda dan Jalan Hassan digunakan sebagai laluan pintasan apabila jalan utama (Laluan Persekutuan 1) ditutup bagi upacara atau perayaan khas. Kadar aliran trafik di sepanjang Laluan Persekutuan 1 terus bertambah setiap tahun hasil pertambahan penduduk, maka bahagian jalan raya utama di Segamat sepanjang 8 kilometer telah dinaik taraf menjadi jalan raya tunggal 4 lorong (jalan raya kembar di pusat bandar) pada tahun 1985.

Hasil pertambahan aliran trafik, kesesakan jalan raya adalah lazim terutamanya di jambatan utama di Segamat. Oleh itu, kerajaan persekutuan membuat keputusan untuk membina jambatan kedua Segamat bagi mengurangkan kesesakan di jambatan utama. Pembinaan jambatan berkenaan bermula pada penghujung tahun 1998 dan siap pada tahun 2001. Sebaik sahaja jambatan tersebut siap, sebatang jalan raya kembar baru, Jalan Hassan Abdullah, dibina oleh Jabatan Kerja Raya (JKR) Segamat, menghubungkan jambatan kedua tersebut dengan Jalan Pee Kang Hai.

Pada tahun 1996, Segamat dipilih sebagai tuan rumah perayaan Hari Kebangsaan peringkat negeri Johor. Pada masa tersebut, laluan lencongan, terutamanya di Jalan Hassan dan Jalan Pemuda yang hanya selebar dua lorong, sesak teruk serta tidak mampu menampung jumlah kenderaan yang terlalu banyak semasa perayaan tersebut. Oleh itu, JKR Segamat bercadang untuk membangunkan satu sistem jalan lingkaran dengan menaik taraf jalan perbandaran 2 lorong sedia ada seperti Jalan Pemuda, Jalan Hassan, Jalan Pee Kang Hai dan Jalan Chia Chin Koon kepada jalan raya tunggal 4 lorong. Pembinaan Jambatan Kedua Segamat juga termasuk dalam pakej jalan lingkaran tersebut. Pembinaan bermula sebaik sahaja Jambatan Kedua Segamat selesai dibina dan siap dibina pada Ogos 2005, beberapa minggu sebelum sambutan Hari Kebangsaan tahun 2005.

Sebaik sahaja Jalan Lingkaran Dalam Segamat siap dibina, jalan lingkaran tersebut digunakan untuk melencongkan aliran lalu lintas apabila Segamat sekali lagi dipilih sebagai tuan rumah Hari Kebangsaan 2005 peringkat negeri Johor. Tidak seperti sambutan tahun 1996, aliran trafik kali ini sangat lancar semasa sambutan Hari Kebangsaan 2005.

## Senarai persimpangan
Keseluruhan lingkaran ini terletak di Daerah Segamat, Johor.

## Sumber

## Lihat juga
Menara Abraj Al Bait

**Menara Abraj Al Bait** adalah sebuah kompleks bangunan yang terletak di Kota Makkah, Arab Saudi. Setelah siap, menara tertinggi kompleks ini akan menjadi bangunan tertinggi di Arab Saudi dan kedua di Timur Tengah setelah Burj Dubai di Dubai, Emiriah Arab Bersatu dan antara bangunan tertinggi di dunia dengan ketinggian . Sementara itu, jika jumlah lantai di ketujuh-tujuh kompleks menara ini dihitung bersama, maka jumlah luas lantainya diperkirakan mencapai  dan akan menjadi binaan dengan jumlah luasa lantai terbesar di dunia, mengalahkan Aalsmeer Flower Auction di Aalsmeer, Belanda yang menjadi pemegang rekod hingga saat ini. Projek ini dijangkakan siap pada 2011 dengan luas lantai .

Lokasi menara ini berada di seberang jalan Masjidil Haram, masjid paling suci umat Islam. Menara Abraj Al Bait dibangun untuk menampung para jemaah haji yang semakin banyak datang ke Makkah untuk menunaikan ibadah haji. Perniagaan perhotelan yang semakin lama menjadi berkembang di bandar raya ini juga tidak terlepas dari banyaknya jumaah haji ini. Selain itu, Menara Abraj Al Bait ini juga dirancang untuk mampu menampung jemaah haji sampai dengan 65,000 orang.

## Struktur dan pembinaan bangunan
Terdapat tujuh menara dengan satu menara yang dinamakan Hotel Tower memiliki ketinggian diatas 6 menara lainnya yang diperkhususkan untuk pangsapuri (tinggi menara hotel adalah 595 m). Bangunan dibawah tujuh menara ini diisi dengan 4 tingkat pusat membeli-belah, ruang persidangan, dan kemudahan-kemudahan yang lain.

Pembinaan Menara Abraj Al Bait ini dimulai pada tahun 2004, dan secara bertahap-tahap ketujuh menara ini akan diselesaikan dan yang paling terakhir selesai dari ke tujuh menara ini adalah Hotel Tower. Kompleks bangunan ini diperkirakan akan selesai pada tahun 2009 dan biaya pembangunannya dipekirakan anggaran 1.6 bilion dolar AS.

## Menara

## Jam

Jam di puncak menara ini dapat dilihat dari seluruh kota Makkah. Dengan diameter 46 meter, ia merupakan jma terbesar di dunia, 5 kali lebih besar dari Big Ben di London. Jam di Cevahir Mall di Istanbul, Turki hanya 36 meter diameter. Kalimah 'Allah' tertulis pada empat sisinya, boleh dilihat pada jarak 25 kilometer. Ia menggunakan 2 juta lampu LED. 21,000 lampu merah dan hijau di puncak menara. Lampu ini akan bercahaya 5 kali menandakan waktu sembahyang.

Ia dibangunkan oleh Raja Abdullah bin Abdul Aziz Al-Saud melalui hibah dari Yayasan Raja Abdul Aziz. Menara ini menggunakan kepakaran jurutera Jerman dan Switzerland dan dibangunkan oleh Saudi Binladen Group. Ia menggunakan 250 pekerja mahir muslim.

Jam ini mula beroperasi pada 11 Ogos 2010. Ia diharap sebagai pengganti masa piawai longitud median Greenwich, London, yang terletak pada garisan bujur 0'. Ia diharap dapat menggantikan waktu piawai garisan Meridian Perdana (GMT/GMP) yang berusia 126 tahun iaitu 1884. Persidangan di Doha 2008, menyatakan Mekah adalah titik pusat sebenar bumi.

## Rujukan

## Pautan luar

* Laman Web Rasmi
* Maklumat Bangunan
You Don't Mess With The Zohan

***You Don't Mess With The Zohan*** (terjemahannya "Kau Jangan Cari Pasal Dengan Zohan") ialah sebuah filem aksi, komedi Amerika Syarikat yang dibintangi oleh Adam Sandler dan telah diarahkan oleh Dennis Dugan. Filem ini telah dipersembahkan oleh Columbia Pictures bersama Relativeity Media dan merupakan penerbitan Happy Madison. 

Filem yang telah diterbitkan oleh Adam Sandler dan Jack Giarraputo ini telah dibebaskan ke pawagam pada 6 Jun 2008. Adam Sandler juga merupakan penulis bagi filem ini bersama-sama Robert Smigel dan Judd Apatow.

## Anugerah
### Pencalonan
* Teen Choice Award (2008) - di bawah kategori *Choice Summer Movie: Comedy*

## Pautan luar
* Tapak Rasmi
* Maklumat You Don't Mess With The Zohan di IMDB
Negara Saudi Pertama

**Negara Saudi Pertama** didirikan pada tahun 1744 (1157 H.) ketika Sheikh Muhammad ibn Abd al Wahhab menetap di Diriyah dan Raja Muhammad ibn Saud (dari Riyadh) setuju untuk mendukung dan mendukung Wahhab, dengan pandangan membersihkan kepercayaan Islamiah dari apa yang dianggap oleh mereka menjadi putar belit amalan Islamiah (lihat Wahabi). Dewan Saud dan sekutunya berkembang menjadi dominan di negara Arab, pertama menundukan Nejd, lalu memperluas kekuasaan mereka ke pantai timur dari Kuwait sampai Oman. Orang Saudi juga membawa tanah tinggi 'Asir di bawah kedaulatan mereka, dan pasukan Wahabi mereka mengadakan serangan di Iraq dan Syria, memuncak pada penjarahan bandar suci Sunni Ahli Sunah Waljamaah, Karbala tahun 1801.

Pada tahun 1802, pasukan Saudi memasukkan daerah Hijaz di bawah kekuasaan mereka dan merebut dua kota suci, Makkah dan Madinah. Hal ini menyebabkan kemarahan Empayar Uthmaniyyah, yang telah menguasai bandar suci itu sejak tahun 1517, dan memaksa Uthmaniyah bertindak balas. Tugas untuk menghancurkan Wahabi diberikan oleh Empayar Uthmaniyah kepada wizurai kuat Mesir, Muhammad Ali Pasha. Muhammad Ali mengirim pasukannya ke Hejaz melalui laut dan merebutnya kembali. Anaknya, Ibrahim Pasha, lalu memimpin pasukan Uthmaniyah ke pusat Nejd, merebut bandar ke bandar, dan membuat pasukannya menghancurkan kampung yang melawan dengan sedikit belas kasihan, kejadian yang masih diingat di Nejd sampai saat ini. Akhirnya, Ibrahim mencapai ibu negara Saudi, Riyadh dan menyerangnya untuk beberapa bulan sampai kota itu menyerah pada musim dingin tahun 1818. Ibrahim lalu membawa banyak anggota kaum Al Saud dan Ibn Abd Al-Wahhab ke Mesir dan ibu kota Uthmaniyah, Istanbul, dan memerintahkan penghancuran Diriyah, yang reruntuhannya kini tidak pernah disentuh kembali. Imam Saudi terakhir, Abdullah bin Saud dihukum bunuh di ibu negara Uthmaniyyah, dan kepalanya dilempar ke air Bosphorus. Sejarah Negara Saudi Pertama berakhir, namun, Wahhabi dan kaum Al Saud hidup terus dan mendirikan Negara Saudi Kedua yang bertahan sampai tahun 1891, dan negara ketiga, Arab Saudi, yang masih ada hingga kini.

## Pemimpin Negara Saudi Pertama

* Imam Muhammad ibn Saud 1726–1744 (Putera Diriyah), 1744–1765 (Imam Negara Saudi)
* Imam Abdul Aziz bin Muhammad bin Saud 1765–1803 (1179–1218 H)
* Imam Saud bin Abdul Aziz bin Muhammad al Saud (Saud Al Kabeer) 1803–1814 (1218–1233 H)
* Imam Abdullah bin Saud 1814–1818

## Nota kaki

## Lihat juga
*Perang Uthmaniyyah-Saudi
*Negara Saudi Kedua
*Arab Saudi
BBC News

**BBC News**, dulu **BBC News and Current Affairs** adalah jabatan berita di BBC yang diketuai Helen Boaden. BBC News merupakan jabatan penyiaran berita terbesar di seluruh dunia. Pesaing utama BBC News adalah Sky News, Al Jazeera dan Independent Television News (ITN).

BBC News juga menjadi salah satu sumber berita antarabangsa selain AP dan Reuters. BBC News turut menyediakan berita untuk BBC News Channel, BBC One dan BBC World News.

## Program televisyen

### BBC One (Kebangsaan)
* BBC Breakfast
* BBC News Summary
* BBC One O'Clock News
* BBC Six O'Clock News
* BBC Ten O'Clock News

Serta berita tempatan dari seluruh Great Britain.

### BBC Two
* Newsnight, rancangan ini juga disiarkan di BBC World News

### BBC Three
* 60 Seconds

### BBC Four
* World News Today, paling sering disiarkan juga di BBC World News

### BBC News Channel
Seluruh acara di BBC News Channel dihasilkan oleh BBC News

### BBC World News
Semua program berita di BBC World News dihasilkan oleh BBC News

### CBBC (Saluran Kanak-kanak)
* Newsround

## Rujukan


## Pautan luar
* BBC News
Ilmu kalam

**Ilmu kalām** () adalah falsafah mencari prinsip-prinsip teologi Islam melalui dialektik. Dalam bahasa Arab perkataan ini secara harfiah bermakna "pertuturan". Seorang cendekiawan kalam dirujuk sebagai seorang *mutakallim* (ahli teologi Islam; majmuk *mutakallimiin*). Terdapat banyak tafsiran mengapa disiplin ini digelar "kalam"; salah satu daripadanya adalah kontroversi terbesar dalam bidang ini berkaitan dengan pertuturan Allah.

## Sekolah kalam utama
* Ash'ari
* Imami
* Maturidi
* Murjiah
* Muktazilah

## Lihat juga
* Kalam Yahudi
* Logik dalam falsafah Islam
* Perdebatan kosmologi Kalam
* Mazhab
* Qada dan qadar

## Rujukan

## Pautan luar
* Philosophy of Kalam  — buku teks oleh Harry Wolfson
* Living Islam
* The Kalam
* Kalam Cosmological Argument